
24-TA-262: Informatīvais ziņojums (Jauns)
Informatīvais ziņojums “Par papildu valsts budžeta saistību uzņemšanos “Eiropas Savienības jauno zinātnieku konkursa” atbalstīšanai un īstenošanai Latvijā 2025. gadā”
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Informatīvais ziņojums
Informatīvais ziņojums “Par papildu valsts budžeta saistību uzņemšanos “Eiropas Savienības jauno zinātnieku konkursa” atbalstīšanai un īstenošanai Latvijā 2025. gadā”
	Iebildums (FM - 12.03.2024.)
Informatīvajam ziņojumam pievienotā dokumenta "Plānoto izdevumu tāme" tabulā lūdzam precizēt/papildināt:
1) atbilstoši ailē "komandējumi uz Katovice (Polija)" norādītajai informācijai matemātiski neveidojās aprēķinātie izdevumi 2 450 euro apmērā;
2) ailē "Galvenās balvas" nav norādīta galveno balvu vērtība;
3) ailē "Atlīdzība organizatoriskajai darba grupai" nav norādīta vienību mērvienība.
Piedāvātā redakcija
-
	Ņemts vērā
Precizēta plānoto izdevumu tāme.
	-

	2.
	Informatīvais ziņojums
Informatīvais ziņojums “Par papildu valsts budžeta saistību uzņemšanos “Eiropas Savienības jauno zinātnieku konkursa” atbalstīšanai un īstenošanai Latvijā 2025. gadā”
	Iebildums (FM - 12.03.2024.)
Atkārtoti lūdzam precizēt un savstarpēji salāgot informatīvajā ziņojumā sniegto informāciju, ņemot vērā tālāk minēto.
Informatīvā ziņojuma sadaļā "Pasākuma budžeta plānojums" sniegta informācija, ka saskaņā ar konkursa rīkošanas vadlīnijām Eiropas komisija nodrošina konkursa izdevumu apmaksu līdz 1 milj. euro, uzņēmējvalsts līdz 25% no kopējā budžeta.
Savukārt informatīvā ziņojuma ceturtajā rindkopā sniegta informācija, ka saskaņā ar konkursa rīkošanas vadlīnijām Eiropas Komisijas finansējums šī pasākuma visu pamataktivitāšu īstenošanai ir 1 milj. euro, vienlaikus tiek sagaidīts, ka organizētājvalsts piesaistīs sponsorus un/vai pašu finansējumu vismaz 25% apmērā no kopējā budžeta.
Vienlaikus informatīvā ziņojuma tabulā Nr.1 “Eiropas Savienības jauno zinātnieku konkursa īstenošanai plānotais finansējums pa gadiem, euro” sniegta informācija, ka konkursa īstenošanai plānots Eiropas Komisijas finansējums 1 milj. euro apmērā un valsts budžeta līdzfinansējums 250 554 euro apmērā, kas sasniedz iepriekš minētos vismaz 25% no kopējā budžeta.

Piedāvātā redakcija
-
	Ņemts vērā
Informatīvā ziņojuma ceturtājā rindkopā teksts precizēts šādi: "Papildus pamatdarbībām, tiek sagaidīts, ka organizētājvalsts piesaistīs sponsorus un/vai pašu finansējumu, kas palīdzēs papildināt šī konkursa pamata programmu un piešķirs konkursam arī kulturālo aspektu. Šādam līdzfinansējumam būtu jābūt vismaz 25% apmērā no kopējā budžeta. "
Informatīvā ziņojuma sadaļā "Pasākuma budžeta plānojums" teksts precizēts šādi: "Saskaņā ar konkursa rīkošanas vadlīnijām, Eiropas komisija nodrošina konkursa izdevumu apmaksu līdz 1 miljonam euro, uzņēmējvalsts līdzfinansējumam jābūt vismaz 25 % no kopējā budžeta. "
	-

	3.
	Informatīvais ziņojums
Informatīvais ziņojums “Par papildu valsts budžeta saistību uzņemšanos “Eiropas Savienības jauno zinātnieku konkursa” atbalstīšanai un īstenošanai Latvijā 2025. gadā”
	Iebildums (FM - 12.02.2024.)
Lūdzam papildināt informatīvo ziņojumu ar informāciju, kad Latvija ir saņēmusi piedāvājumu uzņemties Eiropas Savienības jauno zinātnieku konkursa (turpmāk - konkurss) organizēšanu 2025.gadā Latvijā, kādā termiņā ir jāpieņem lēmums par to, vai Latvija piekrīt būt rīkotājvalsts un vai ar Eiropas Komisiju nav jau noslēgts informatīvajā ziņojumā minētais dotācijas līgums. Tāpat informatīvajam ziņojumam ir pievienojama atsauce uz konkursa rīkošanas vadlīnijām, kur ir noteikti konkursa finansēšanas nosacījumi.
Vēršam uzmanību, ka saskaņā ar Likuma par budžetu un finanšu vadību 24.panta trešo daļu, budžeta iestādes var uzņemties valsts budžeta ilgtermiņa saistības, nepārsniedzot saimnieciskā gada valsts budžeta likumā noteiktos valsts budžeta ilgtermiņa saistību maksimāli pieļaujamos apjomus. Budžeta iestādes var uzņemties papildu valsts budžeta ilgtermiņa saistības vienīgi Eiropas Savienības politikas instrumentu un pārējās ārvalstu finanšu palīdzības līdzfinansētos projektos un pasākumos, ja ir pieņemts attiecīgs Ministru kabineta lēmums. Ministru kabineta lēmums ir pieņemams pirms attiecīgo saistību uzņemšanās.
Tāpat saskaņā ar Likuma par budžetu un finanšu vadību 46.panta ceturto daļu saistības, kuras no budžeta finansētu institūciju vadītāji uzņēmušies attiecībā uz budžeta līdzekļiem bez asignējuma, pārsniedzot piešķirto asignējumu vai pilnvaras plānotajām saistībām nākotnē, nav uzskatāmas par valsts saistībām. Līdz ar to šādām institūcijām valsts budžeta līdzfinansējums ir nodrošināms attiecīgās institūcijas esošo līdzekļu ietvaros.
Ņemot vērā minēto, lūdzam papildināt informatīvo ziņojumu un nepieciešamības gadījumā precizēt arī Ministru kabineta sēdes protokollēmuma projektā iekļauto informāciju.
Piedāvātā redakcija
-
	Ņemts vērā
Papildināta Informatīvā ziņojuma 3.rindkopa šādā redakcijā: “Kā ilggadēja šī konkursa dalībvalsts, iepriekšējā konkursa laikā 2023.gada 13.-15.septembrī Briselē, Beļģijā, Latvija saņēma uzaicinājumu būt par konkursa rīkotājvalsti 2025.gadā.”

Papildināts Informatīvā ziņojuma nobeigums šādā redakcijā: “Latvijas valstij ir pienākums paziņot Eiropas Komisijai par konkursa rīkošanu iespējami ātrākā laikā. Kamēr nav pieņemts Ministru kabineta lēmums par konkursa rīkošanu 2025.gadā, nekādas darbības un saistības ar Eiropas Komisiju šobrīd nav veiktas.”
	-

	4.
	Informatīvais ziņojums
Informatīvais ziņojums “Par papildu valsts budžeta saistību uzņemšanos “Eiropas Savienības jauno zinātnieku konkursa” atbalstīšanai un īstenošanai Latvijā 2025. gadā”
	Iebildums (FM - 12.02.2024.)
Informatīvā ziņojuma ceturtajā rindkopā sniegta informācija, ka saskaņā ar konkursa rīkošanas vadlīnijām Eiropas Komisijas finansējums šī pasākuma visu pamataktivitāšu īstenošanai ir 1 milj. euro, vienlaikus tiek sagaidīts, ka organizētājvalsts piesaistīs sponsorus un/vai pašu finansējumu vismaz 25%-50% apmērā no kopējā budžeta.
Savukārt informatīvā ziņojuma sadaļā "Pasākuma budžeta plānojums" sniegta informācija, ka saskaņā ar konkursa rīkošanas vadlīnijām Eiropas komisija nodrošina konkursa izdevumu apmaksu līdz 1 mlj. euro, uzņēmējvalsts līdz 25% no kopējā budžeta.
Vienlaikus informatīvā ziņojuma tabulā Nr.1 “Eiropas Savienības jauno zinātnieku konkursa īstenošanai plānotais finansējums pa gadiem, euro” sniegta informācija, ka konkursa īstenošanai plānots Eiropas Komisijas finansējums 1 milj. euro apmērā un valsts budžeta līdzfinansējums 248 454 euro apmērā, kas nesasniedz iepriekš minētos vismaz 25% no kopējā budžeta.
Attiecīgi lūdzam precizēt un savstarpēji salāgot sniegto informāciju, vienlaikus papildinot informatīvo ziņojumu, vai plānots piesaistīt sponsorus (ar kādu līdzfinansējumu), lai sasniegtu organizētājvalsts līdzfinansējumu vismaz 25%.
Tāpat informatīvais ziņojums ir papildināms ar aprēķiniem par papildu nepieciešamā finansējuma izlietojumu.
Piedāvātā redakcija
-
	Ņemts vērā
Precizēta Informatīvā ziņojuma 4.rindkopa šāda redakcijā:  “Šādam līdzfinansējumam būtu jābūt vismaz 25% apmērā no kopējā budžeta. Tā kā šobrīd nav zināms sponsoru (atbalstītāju) ieguldījums, tad valsts līdzfinansējums tiek plānots minimuma apmērā.  Šī konkursa kontekstā, sponsori var būt jebkura juridiska persona, kas vēlas sniegt savu ieguldījumu pasākuma īstenošanā materiāli vai finansiāli..”
	-

	5.
	MK sēdes protokollēmuma projekts
2. Atļaut Izglītības un zinātnes ministrijai (turpmāk – ministrija) uzņemties papildu valsts budžeta saistības 2024.gadā un 2025.gadā un īstenot konkursu Latvijā 2025.gadā.
	Iebildums (FM - 12.02.2024.)
Lūdzam Ministru kabineta sēdes protokollēmuma projekta 2.punktu izteikt šādā redakcijā:
"2. Atļaut Izglītības un zinātnes ministrijai 2024.-2025.gadā uzņemties jaunas valsts budžeta ilgtermiņa saistības Eiropas Savienības jauno zinātnieku konkursa Latvijā sagatavošanai un īstenošanai. Konkursa sagatavošanas un īstenošanas kopējās izmaksas ir 1 248 454 euro, tai skaitā Eiropas Komisijas finansējums 1 000 000 euro apmērā un valsts budžeta līdzfinansējums 248 454 euro apmērā.".

Piedāvātā redakcija
-
	Ņemts vērā
Protokollēmuma projekta redakcija: “2. Atļaut Izglītības un zinātnes ministrijai 2024.-2025.gadā uzņemties jaunas valsts budžeta ilgtermiņa saistības Eiropas Savienības jauno zinātnieku konkursa Latvijā sagatavošanai un īstenošanai. Konkursa sagatavošanas un īstenošanas kopējās izmaksas ir 1 250 554 euro, tai skaitā Eiropas Komisijas finansējums 1 000 000 euro apmērā un valsts budžeta līdzfinansējums 250 554 euro apmērā.”
 
	2. Atļaut Izglītības un zinātnes ministrijai 2024.-2025.gadā uzņemties jaunas valsts budžeta ilgtermiņa saistības Eiropas Savienības jauno zinātnieku konkursa Latvijā sagatavošanai un īstenošanai. Konkursa sagatavošanas un īstenošanas kopējās izmaksas ir 1 250 554 euro, tai skaitā Eiropas Komisijas finansējums 1 000 000 euro apmērā un valsts budžeta līdzfinansējums 250 554 euro apmērā.

	6.
	MK sēdes protokollēmuma projekts
3. Ministrijai konkursa sagatavošanai un īstenošanai nepieciešamo finansējumu 248 454 euro apmērā, tajā skaitā 2024.gadā 130 063 euro apmērā un 2025.gadā 118 391 euro apmērā, normatīvajos aktos noteiktā kārtībā iesniegt Finanšu ministrijā pieprasījumu finansējuma pārdalei no valsts budžeta 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
 
	Iebildums (FM - 12.02.2024.)
Lūdzam Ministru kabineta sēdes protokollēmuma projekta 3.punktu izteikt šādā redakcijā:
"3. Lai nodrošinātu šī protokollēmuma 2.punktā minēto valsts budžeta līdzfinansējumu, Izglītības un zinātnes ministrijai normatīvajos aktos noteiktā kārtībā iesniegt Finanšu ministrijā valsts budžeta līdzekļu pārdales pieprasījumu no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" uz Izglītības un zinātnes ministrijas budžeta apakšprogrammu…".

Piedāvātā redakcija
-
	Ņemts vērā
Protokollēma projekta redakcija: “3. Lai nodrošinātu šī protokollēmuma 2.punktā minēto valsts budžeta līdzfinansējumu, Izglītības un zinātnes ministrijai normatīvajos aktos noteiktā kārtībā iesniegt Finanšu ministrijā valsts budžeta līdzekļu pārdales pieprasījumu no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" uz Izglītības un zinātnes ministrijas budžeta apakšprogrammu 70.12.00 “Eiropas Kopienas programmu projektu īstenošana”.”
 
	3. Lai nodrošinātu šī protokollēmuma 2.punktā minēto valsts budžeta līdzfinansējumu, Izglītības un zinātnes ministrijai normatīvajos aktos noteiktā kārtībā iesniegt Finanšu ministrijā valsts budžeta līdzekļu pārdales pieprasījumu no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" uz Izglītības un zinātnes ministrijas budžeta apakšprogrammu 70.12.00 “Eiropas Kopienas programmu projektu īstenošana”.
 

	7.
	Informatīvais ziņojums
Informatīvais ziņojums “Par papildu valsts budžeta saistību uzņemšanos “Eiropas Savienības jauno zinātnieku konkursa” atbalstīšanai un īstenošanai Latvijā 2025. gadā”
	Priekšlikums (FM - 12.03.2024.)
Ievērojot to, ka MK rīkojuma projekts paredz publisko līdzekļu piešķīrumu “Eiropas Savienības jauno zinātnieku konkursa” atbalstīšanai un īstenošanai Latvijā 2025. gadā, lūdzam papildināt informatīvo ziņojumu ar informāciju, vai šis publisko līdzekļu piešķīrums nekvalificējas kā komercdarbības atbalsts Komercdarbības atbalsta kontroles likuma 5. panta izpratnē. Skaidrojam, no informatīvā ziņojuma pirmsšķietami secināms, ka MK rīkojuma projekta ietvaros publisko līdzekļu piešķiršana ir paredzēta ar nesaimniecisku darbību saistīta pasākuma īstenošanai Izglītības un zinātnes ministrijas valsts funkcijas ietvaros un tādējādi pasākums nekvalificējas kā komercdarbības atbalsts.
Piedāvātā redakcija
-
	Ņemts vērā
Informatīvā ziņojuma sadaļa "Pasākuma budžeta plānojums" papildināta ar šādu tekstu: "Konkurss tiek rīkots ar nesaimniecisku darbību saistīta pasākuma īstenošanai valsts funkciju ietvaros un tādējādi pasākums nekvalificējas kā komercdarbības atbalsts Komercdarbības atbalsta kontroles likuma 5. panta izpratnē."
	-

	8.
	Informatīvais ziņojums
Informatīvais ziņojums “Par papildu valsts budžeta saistību uzņemšanos “Eiropas Savienības jauno zinātnieku konkursa” atbalstīšanai un īstenošanai Latvijā 2025. gadā”
	Priekšlikums (FM - 12.02.2024.)
Ievērojot to, ka MK rīkojuma projekts paredz publisko līdzekļu piešķīrumu “Eiropas Savienības jauno zinātnieku konkursa” atbalstīšanai un īstenošanai Latvijā 2025. gadā, lūdzam papildināt informatīvo ziņojumu ar informāciju, vai šis publisko līdzekļu piešķīrums nekvalificējas kā komercdarbības atbalsts Komercdarbības atbalsta kontroles likuma 5. panta izpratnē. Skaidrojam, no informatīvā ziņojuma pirmsšķietami secināms, ka MK rīkojuma projekta ietvaros publisko līdzekļu piešķiršana ir paredzēta ar nesaimniecisku darbību saistīta pasākuma īstenošanai Izglītības un zinātnes ministrijas valsts funkcijas ietvaros un tādējādi pasākums nekvalificējas kā komercdarbības atbalsts. Vienlaikus lūdzam informatīvajā ziņojumā norādīt, ka plānotā Eiropas Savienības jauno zinātnieku konkursa īstenošanai nepieciešamo preču un pakalpojumu iegāde tiks īstenota saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci neierobežojošu procedūru, tādējādi izslēdzot komercdarbības atbalsta esamību preču un pakalpojumu sniedzēju līmenī.
 
Piedāvātā redakcija
-
	Ņemts vērā
Precizēta sadaļa Pasākuma budžeta plānojums šādā redakcijā:
“Saskaņā ar konkursa rīkošanas vadlīnijām, Eiropas komisija nodrošina konkursa izdevumu apmaksu līdz 1 mlj.euro, uzņēmējvalsts līdz 25 % no kopējā budžeta. Plānotā konkursa īstenošanai nepieciešamo preču un pakalpojumu iegāde tiks īstenota saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci neierobežojošu procedūru, tādējādi izslēdzot komercdarbības atbalsta esamību preču un pakalpojumu sniedzēju līmenī.”
 
	-



